Литвинов Игорь Александрович

Литвинов Игорь Александрович — НКИХ "Саха" симфоническай аркыастырын концертмейстера, филармония солиһа, муусука училищетын уһуйааччыта, СӨ үтүөлээх артыыһа. 

1939 сыллаахха от ыйын 11 күнүгэр төрөөбүт. Саха сиригэр Омскай куораттан кэлэн үйэ чиэппэрэ устата Саха сирин музыкальнай култуурата сайдарыгар кылааты киллэрбит киһи. Саха элбэх композитордарын айымньыларын скрипкаҕа аан бастаан толорбута. 1980 сыллаахтан Дьокуускайдааҕы муусука училищетыгар бастаан преподаватель, онтон струнаалаах-смычоктаах үнүстүрүмүөннэр отделениелэрин сэбиэдиссэйэ этэ. 

1994 сыллаахха от ыйыгар өлбүт. Үлэлээбит училищетын (билигин Дьокуускайдааҕы муусука кэллиэһэ) дьиэтин эркинигэр өйдөбүнньүк хаптаһын ыйаммыта.

Категория:Дьон алпаабытынан
Категория:1939 сыллаахха төрөөбүттэр
Категория:От ыйын 11 күнүгэр төрөөбүттэр
Категория:1994 сыллаахха өлбүттэр